joelniklaus/EU_Wikipedias huggingface dataset:
Arturs Čikste

Arturs Čikste (dzimis , miris ) bija Latvijas PSR tautsaimnieks un sabiedrisks darbinieks, pirmā Latvijā nodibinātā kolhoza Nākotne ilggadējs priekšsēdētājs (no 1966. līdz 1990. gadam). Sociālistiskā Darba varonis, divkārtējs Ļeņina ordeņa kavalieris.

Dzimis Mahiļovas apkaimē, Pirmā pasaules kara latviešu bēgļu ģimenē. 1938. gadā tēvs tika represēts NKVD "Latviešu operācijas" gaitā, bet ģimene (māte ar trijiem bērniem) 1943. gadā atgriezās Latvijā un apmetās Šķibes pagastā.

Nodibinoties kolhozam "Nākotne", tā darbībā iekļāvās arī Arturs Čikste. 1948. gadā Čikstes brigāde ieguva lielisku ražu un 1949. gadā viņam tika piešķirts Sociālistiskā Darba varoņa nosaukums. 1950. gadā viņš iestājās Komunistiskajā partijā. Pabeidzot Zaļenieku lauksaimniecības skolu, strādāja par agronomu. Kopš 1956. gada Čikste vadīja vairākus kolhozus līdz 1966. gadā tika iecelts par kolhoza "Nākotne" priekšsēdētāju. Beidzis Viļņas Augstāko partijas skolu. Bijis Latvijas PSR Augstākās Padomes un PSRS Augstākās Padomes deputāts. 

Artura Čikstes vadības laikā tika būtiski labiekārtots kolhoza centrālais ciemats Nākotne, attīstītas palīgnozares, piemēram agaragara ražotne.

2018. gada 15. decembrī Glūdas pagastā Arturam Čikstem tika atklāta piemiņas zīme.

Ārējās saites 

Arturs Čikste timenote.info

Sociālistiskā Darba varoņi
Ar Ļeņina ordeni apbalvotie
1930. gadā dzimušie
Randātu klintis un Tilderu krauja

Randātu klintis un Tilderu krauja ir aizsargājams ģeoloģisks un ģeomorfoloģisks dabas piemineklis Smiltenes novada Virešu pagastā aizsargājamo ainavu apvidus Ziemeļgauja teritorijā pie Randatiem. Izveidojies Gaujas upes abos krastos apmēram 550 metru garumā (Tilderu krauja kreisajā krastā, bet Randātu klintis - labajā krastā) augšpus valsts autoceļa A2 (Rīga — Sigulda — Igaunijas robeža (Veclaicene)) tiltam pār Gauju. Randātu klinšu atsegumi ir ievērojami augstāki un ainaviski krāšņāki. 

Randātu klintis ir augstākais dabiskais dolomītu atsegums Latvijā. Tajās ir labi redzams Pļaviņu svītas ģeoloģiskais griezums un fosīlijas – brahiopodi, gliemeži un stromatoporas.

Ārējās saites 
 Dabas aizsardzības pārvalde. Randātu klintis un Tilderu krauja
 

Virešu pagasts
Latvijas iežu atsegumi
Gauja
Vidagas dolomīta atsegumi

Vidagas dolomīta atsegumi ir aizsargājams ģeoloģisks un ģeomorfoloģisks dabas piemineklis Smiltenes novada Virešu pagastā aizsargājamo ainavu apvidus Ziemeļgauja teritorijā. Izveidojies Gaujas upes kreisajā krastā Vidagas ciema teritorijā. 

Atsegumi izveidojušies 1,2 kilometrus garā krasta posmā. Atsegumu maksimālais augstums ir 5 metri, bet kraujas kopējais augstums - 8 metri.

Ārējās saites 
 Dabas aizsardzības pārvalde. Vidagas dolomīta atsegumi
 

Virešu pagasts
Latvijas iežu atsegumi
Gauja
Normunds Dzintars

Normunds Dzintars (dzimis 1971. gada 25. janvārī Liepājā) ir latviešu valodas un literatūras pedagogs. Bijis 13. Saeimas deputāts no Nacionālās apvienības, mandāts apstiprināts uz laiku kamēr Ekonomikas ministres pienākumus pildīja Ilze Indriksone. Darbojies arī kā Valsts valodas komisijas loceklis un Latviešu valodas un literatūras skolotāju asociācijas valdes loceklis, Liepājas Valsts 1. ģimnāzijas latviešu valodas un literatūras skolotājs, SIA Uzdevumi.lv uzdevumu autors.

1994. gadā beidzis Liepājas Universitāti kā latviešu valodas un literatūras skolotājs 1.–12. klasei, 2014. gadā Latvijas Universitātē ieguvis doktora grādu latviešu filoloģijā.  

Strādājis Liepājas Universitātē (1994–2011). Piedalījies darba grupā, kur izstrādātas mācību programmas un standarts latviešu valodas apguvei pamatskolā (2010). Autors 16 zinātniskām publikācijām par mācību satura attīstību Latvijā. 4 uzdevumu krājumu autors gan pamatskolai gan vidusskolai. Piedalījies digitālās Latviešu valodas rokasgrāmatas izstrādē (2016).

Atsauces 

1971. gadā dzimušie
Latvijas politiķi
13. Saeimas deputāti
Liepājā dzimušie
Deniss Pušiļins

Deniss Pušiļins (; dzimis  Makejevkā) ir politiķis un pašpasludinātās Doneckas Tautas Republikas (DTR) vadītājs un bruņoto spēku augstākais komandieris.

Dzīvesgājums 
Dzimis 1981. gada 9. maijā  Makejevkā, Doneckas apgabalā, Ukrainas PSR.

Studēja uzņēmumu ekonomiku Donbasa Nacionālajā Būvniecības un arhitektūras akadēmijā, taču studijas nepabeidza.
No 2011. līdz 2013. gadam viņš darbojās Sergeja Mavrodi finanšu piramīdā "MMM" (), kad uz MMM bāzes tika izveidota politiskā partija, Pušilins kļuva par tās biedru. No šī politiskā spēka 2013. gadā viņš kandidēja Augstākās Radas vēlēšanās Kijivas apgabala 94. apgabalā, ieņēma 19. vietu un saņēma 0,08% (77 balsis).

Eiromaidana laikā 2014. gada 5. aprīlī Pušiļins kļuva par Doneckas apgabala gubernatora vietnieku un vadīja Doneckas iedzīvotāju mītiņu pret Ukrainas valsti. Kad 7. aprīlī proklamēja DTR, Pušilins kļuva par tās pagaidu valdības līdzpriekšsēdētāju.

2014. gada 3. novembrī viņu ievēlēja par DTR Tautas padomes deputātu no sabiedriski politiskās kustības "Doneckas Republika". un 14. novembrī ievēlēja par Tautas padomes priekšsēdētāja vietnieku.

2018. gada 7. septembrī DTR Tautas padome viņu iecēla par DTR pagaidu vadītāju līdz republikas vadītāja ievēlēšanai valsts vēlēšanās, kuras bija paredzētas 2018. gada 11. novembrī. Tajā pašā dienā Deniss Pušilins atlaida DTR Ministru padomi un veica nopietnas kadru izmaiņas DTR izpildvarā.

2018. gada 21. septembrī iesniedza dokumentus dalībai DTR vadītāja vēlēšanās 2018. gada 11. novembrī. Pēc balsojuma rezultātiem Deniss Pušilins ieguvis 60,85% balsu.

2021. gadā 6. decembris Pušiļins kļuva par Krievijas valdošās partijas "Vienotā Krievija" biedru. 
2022. gada 21. februārī Deniss Pušiļins kopā ar LTR vadītāju Leonīdu Pesečņiku aicināja Krievijas prezidentu Putinu atzīt DTR un LTR neatkarību.
Krievijas 2022. gada iebrukuma laikā Ukrainā 20. septembrī Deniss Pušiļins un Leonīds Pasečņiks paziņoja, ka referendumu rīkos 23.-27. septembrī.

Sankcijas 
2014. gada 29. aprīlī Pušiļinu iekļāva ES sankcijām pakļauto personu sarakstā, 12. maijā Kanādas sankciju sarakstā, bet 20. jūnijā - ASV sankciju sarakstā. Pušilinu iekļāva arī Austrālijas, Šveices, Lihtenšteinas un Norvēģijas sankciju sarakstos.

Atsauces 

Donbasa karš
1981. gadā dzimušie
Misionārs

Misionārs (no  — 'paka, pasūtījums') ir cilvēks, kas savā dzimtajā zemē vai citās zemēs izplata kādu reliģiju ar mērķi pievērst tai neticīgos vai citu reliģiju pārstāvjus. Parasti sastopams universālajās vispasaules reliģijās, un nav izplatīts nacionālajās reliģijās. Tiek nodalīta "ārējā" misija (citās valstīs) un "iekšējā" misija (starp neticīgajiem viņu pašu kanoniskajā teritorijā). Misionāru darbs dažkārt ir atšķirīgs no prozelītisma, tomēr nav skaidras atšķirības starp misionāru darbu un prozelītismu. Bieži notiek, ka tie, kurus misionāri cenšas pievērst savai ticībai, šos mēģinājumus noraida, un dažreiz mēdz pat nogalināt tos, kas pie viņiem nākuši ar šādiem nolūkiem. Tā tas notika ar pieciem protestantu misionāriem no ASV 1956. gadā, kad tie mēģināja pievērst protestantismam vaorani cilts indiāņus Ekvadoras Amazones baseinā. Līdzīga traģēdija notika XIX gadsimta 30. gadu beigās Eromangas salā Jaunhebridu salās (tagad Vanuatu Republikas daļa), kad vietējie iedzīvotāji nogalināja misionārus un pēc tam apēda viņu līķus.

Atsauces

Ārējās saites 

Reliģija
Somīra

Somīra (franču: Saumur) ir pilsēta Francijā, Mēnas un Luāras departamentā. Atrodas pie Tuē ietekas Luārā. Somīra ir Somīras apriņķa apakšprefektūra.

Vēsture 
Somīras teritorijā atrodas Baņo (Bagneux) dolmens.

Pēc 845. gadā notikušā normāņu uzbrukuma Somīras apmetnei 10. gadsimtā uzcelta Somīras pils (Château de Saumur), kurai bija jāsargā Luāras šķērsošanas vieta. Pils iznīcināta 1067. gadā, pēc kā tikusi atjaunota 12. gs.

No 1599. līdz 1685. gadam, tas ir, līdz Nantes edikta atcelšanai, pilsētā darbojās Somīras Akadēmija — hugenotu teoloģiskā mācību iestāde.

Otrajā pasaules karā, kaujā par Franciju (1940), pie pilsētas notika Somīras kauja, kuras laikā Somīras Kavalērijas skolas kursanti, neievērojot maršala Petēna paziņojumu par pamieru, turpināja cīņu pret Vērmahtu.

Saimniecība 
Nozīmīga Somīras saimniecības sastāvdaļa ir vīnkopība un vīna, dzirkstošā vīna, liķiera ražošana. Tūrismu nodrošina pilsētas pils, vecpilsēta, motormuzejs, tanku muzejs, Baņo dolmens.

Pazīstami cilvēki 
Somīrā dzimuši šie pazīstamie cilvēki:

 Koko Šanela
 Žanna Delanū
 Īvs Robērs
 Fanija Ardāna

Citi:

 Abrahams de Muavrs — studējis Somīrā loģiku no 1682. līdz 1684. gadam
 Marķīzs de Sads — bijis ieslodzīts Somīras pilī 1768. gadā
 Žans Alēns — kritis Somīras kaujā
 Somīrā norisinās Onorē de Balzaka 1833. gada romāna "Eiženija Grandē" darbība

Sadraudzības pilsētas 

 Formidžīne Itālijā
 Ferdene pie Alleres Vācijā
 Hāfelberga Vācijā
 Vorika Apvienotajā Karalistē
 Ešvila ASV

Galerija

Atsauces 

Luāras pilsētas
Izpirkums (filma)

"Izpirkums" () ir 1996. gada ASV asa sižeta trillera filma, kuras režisors ir Rons Hauards. Filmā galvenās lomas atveido Mels Gibsons, Renē Ruso, Gērijs Sinīzs, Delrojs Lindo un Lili Teilore.

Multimiljonāra Toma Malena (Gibsons) dēls tiek nolaupīts, taču, sākotnēji piekritis maksāt izpirkuma maksu, Malens nolemj izpirkuma naudu pārvērst par atlīdzību.

"Izpirkums" pirmizrāde notika . Gibsons tika nominēts Zelta globusa balvai kategorijā "Labākais aktieris drāmas filmā". "Izpirkums" bija 5. pelnošākā filma ASV 1996. gadā, kopējiem kases ieņēmumiem sasniedzot 309,5 miljonus ASV dolāru.

Atsauces

Ārējās saites 

1996. gada filmas
ASV filmas
Rona Hauarda filmas
Anastasija Karbonāri

Anastasija Karbonāri (; dzimusi  Ankonā, Itālijā) ir Latvijas riteņbraucēja, pārstāv Valcar - Travel & Service komandu. 2022. gadā uzvarējusi Latvijas čempionātā.

Karjera 
Uzaugusi Itālijā, pārstāvējusi vairākas Itālijā reģistrētas komandas. Kopš 2022. gada pārstāv Latviju. 2022. gadā uzvarēja Latvijas čempionātā grupas braucienā, bet individuālajā braucienā bija trešajā vietā.

Startējusi 2021. un 2022. gada Giro d'Italia sieviešu sacensībās.

2022. gadā izcīnīja 13. vietu Eiropas čempionātā.

Personīgā dzīve 
Anastasija dzimusi  Ankonā, Itālijā, viņa ir Latvijas un Itālijas dubultpilsone; viņas māte ir latviete.

Atsauces

Ārējās saites 

1999. gadā dzimušie
Latvijas riteņbraucēji
Itālijas riteņbraucēji
The Perfect LUV Tape

The Perfect LUV Tape ir ceturtais amerikāņu repera Lil Uzi Vert miksteips. To 2016. gada 31. jūlijā izdeva Atlantic Records un Generation Now. Albumā iekļauti iestudējumi no Cubeatz, Don Cannon, DP Beats, Ike Beatz, Lyle LeDuff, Maaly Raw, Nard & B, Metro Boomin, XL Eagle un Zaytoven. Miksteips tiek uzskatīts par Lil Uzi Vert vs. The World (2016) garīgo pēcteci, jo uz tā vāka ir saglabātas smalkas atsauces uz miksteipu, kā arī grafisko romānu sēriju Scott Pilgrim. Vāka noformējumu veidojis Eryck Sakutaro. Dziesma "Do What I Want" ir iekļauta videospēles NBA 2K18 skaņu celiņā. Miksteipā kā viesmākslinieki piedalās Playboi Carti, Offset un Future.

Dziesmu saraksts 

Lil Uzi Vert albumi
2016. gada albumi
Don Cannon producētie albumi
Maaly Raw producētie albumi
Stacijas iela

Stacijas iela var būt:

 iela valstspilsētās:
 Stacijas iela — iela Daugavpilī;
 Stacijas iela — iela Jēkabpilī;
 Stacijas iela — iela Jelgavā;
 Stacijas iela — iela Jūrmalā;
 Stacijas iela — iela Rēzeknē;
 Stacijas iela — iela Rīgā;
 Stacijas iela — iela Valmierā;
 Stacijas iela — iela Ventspilī;

 iela novadu pilsētās:
 Stacijas iela — iela Alojā;
 Stacijas iela — iela Apē;
 Stacijas iela — iela Aucē;
 Stacijas iela — iela Balvos;
 Stacijas iela — iela Bauskā;
 Stacijas iela — iela Cesvainē;
 Stacijas iela — iela Dobelē;
 Stacijas iela — iela Grobiņā;
 Stacijas iela — iela Gulbenē;
 Stacijas iela — iela Ikšķilē;
 Stacijas iela — iela Kārsavā;
 Stacijas iela — iela Koknesē;
 Stacijas iela — iela Kuldīgā;
 Stacijas iela — iela Ķegumā;
 Stacijas iela — iela Lielvārdē;
 Stacijas iela — iela Limbažos;
 Stacijas iela — iela Līvānos;
 Stacijas iela — iela Lubānā;
 Stacijas iela — iela Ludzā;
 Stacijas iela — iela Olainē;
 Stacijas iela — iela Pļaviņās;
 Stacijas iela — iela Rūjienā;
 Stacijas iela — iela Salaspilī;
 Stacijas iela — iela Saulkrastos;
 Stacijas iela — iela Sedā;
 Stacijas iela — iela Siguldā;
 Stacijas iela — iela Skrundā;
 Stacijas iela — iela Smiltenē;
 Stacijas iela — iela Staicelē;
 Stacijas iela — iela Stendē;
 Stacijas iela — iela Strenčos;
 Stacijas iela — iela Talsos;
 Stacijas iela — iela Tukumā;
 Stacijas iela — iela Valdemārpilī;
 Stacijas iela — iela Viļānos;
 Stacijas iela — iela Zilupē;

 iela ciemos un mazciemos:
 Stacijas iela — iela Alsungā;
 Stacijas iela — iela Augstkalnē;
 Stacijas iela — iela Augšlīgatnē;
 Stacijas iela — iela Bēnē;
 Stacijas iela — iela Bērzpilī;
 Stacijas iela — iela Bozovā;
 Stacijas iela — iela Carnikavā;
 Stacijas iela — iela Druvā;
 Stacijas iela — iela Dundagā;
 Stacijas iela — iela Elejā;
 Stacijas iela — iela Ērgļos;
 Stacijas iela — iela Garkalnē;
 Stacijas iela — iela Griķos;
 Stacijas iela — iela Ieriķos;
 Stacijas iela — iela Jaunpagastā;
 Stacijas iela — iela Jaunpiebalgā;
 Stacijas iela — iela Jersikā;
 Stacijas iela — iela Maltā;
 Stacijas iela — iela Mārcienā;
 Stacijas iela — iela Misā;
 Stacijas iela — iela Naujenē;
 Stacijas iela — iela Nīcgalē;
 Stacijas iela — iela Pārolainē;
 Stacijas iela — iela Sakstagalā;
 Stacijas iela — iela Sesavā;
 Stacijas iela — iela Skultē;
 Stacijas iela — iela Smārdē;
 Stacijas iela — iela Vecumniekos.

Skatīt arī 
 Mazā Stacijas iela
 Stacijas laukums
 Stacijas šķērsiela
Aivans Raitmans

Aivans Raitmans (; dzimis  , miris ) bija Čehoslovākijā dzimis kanādiešu kino un TV režisors, producents un scenārists. Labāk zināms ar komēdijām, ko veidojis 1980. un 1990. gados. Viņš bija 1998. gadā dibinātā uzņēmuma The Montecito Picture Company īpašnieks.

Dzimis Čehoslovākijas dienvidos, mūsdienu Slovākijā, ungāru apdzīvotajā Komārno pilsētā, ebreju ģimenē, kas bija pārdzīvojusi Holokaustu. Kad A. Reitmanam bija 4 gadi, ģimene emigrēja uz Kanādu.

Starp viņa režisētajām filmām ir Meatballs (1979), Stripes (1981), "Spoku mednieki" (1984), "Spoku mednieki 2" (1989), "Dvīņi" (1988), "Bērnudārza policists" (Kindergarten Cop, 1990), "Deivs" (Dave, 1993) un "Juniors" (Junior, 1994). Tāpat viņš producējis tādas filmas kā Animal House (1978), "Bēthovens" (Beethoven, 1992), "Zvaigžņu basketbols" (1996) un Private Parts (1997).

Filmogrāfija

Kino

Tikai producents

Atsauces

Ārējās saites 

1946. gadā dzimušie
2022. gadā mirušie
Kanādiešu kinorežisori
Kanādas kinoproducenti
Kanādiešu scenāristi
Pils iela (Tukums)

Pils iela ir iela Tukumā. Tā sākas Tukuma centrā pie Brīvības laukuma. Ielas garums ir ap 360 m un to pilnībā klāj asfaltbetons.

Ielā atrodas dažādi veikali, kafejnīcas un cita veida sabiedriskie pakalpojumi. Pils ielā 15A atrodas Tukuma Swedbank filiāle, bet Pils ielā 20 - Tukuma 1. pasta nodaļa.

Vēsture 
Iela 150 gadus bijusi pilsētas galvenā iela, kur būvēti greznākie nami un atradušās pilsētai svarīgas iestādes. Tās apbūve veidojusies 19. gadsimta beigās un 20. gadsimta sākumā. Ielu veido pārsvarā divstāvu un trīsstāvu ēkas - īres nami ar lieliem dzīvokļiem, viesnīcas iebrauktuves, traktieri un veikali.

Ielu savienojumi 

 Sporta iela ("T" veida krustojums)
 Baznīcas iela ("T" veida krustojums)
 Pasta iela ("T" veida krustojums)

Galerija

Skatīt arī 

 Tukums
 Tukuma ielu uzskaitījums

Atsauces 

Ielas Tukumā
Bangi M'Poko starptautiskā lidosta

Bangi M'Poko starptautiskā lidosta () ir starptautiska lidosta 7 kilometrus uz ziemeļrietumiem no Centrālāfrikas Republikas galvaspilsētas Bangi.

No 2013. līdz 2016. gadam lidosta kalpoja kā neoficāla bēgļu nometne ar apmēram 100 000 bēgļiem. 2017. gadā lidosta darbojās ANO aviācijas darbinieku uzraudzībā.

Neskaitot čārterlidojumus, lidostā regulārus pasažieru aviopārvadājumus 2022. gadā nodrošināja aviosabiedrības Air France, Asky Airlines, BestFly, Kenya Airways, Mauritania Airlines, Royal Air Maroc, RwandAir. Lidojumi notiek uz 4 valstīm (tās ir Kamerūna, Kenija, Mauritānija, Uganda).

Ārējās saites 

Lidostas Centrālāfrikas Republikā
Helēna de Purtalē

Helēna de Purtalē (; dzimusi kā Helēna Barbeja (); dzimusi , mirusi ) bija ASV dzimusi šveiciešu burātāja, olimpiskās zelta ieguvēja 1900. gada vasaras olimpiskajās spēlēs. Viņa bija pirmā sieviete, kas izcīnīja olimpisko medaļu burāšanā, kā arī pirmā sieviete, kas Šveicei izcīnījusi zelta medaļu.

Purtalē 1900. gada Parīzes olimpiskajās spēlēs startēja burāšanas sacensībās. Open klases sacensībās viņa nefinišēja, bet 1 līdz 2 tonnu laivu klases pirmajā braucienā ieguva zelta medaļu, savukārt otrajā braucienā izcīnīja sudraba medaļu. Sacensībās viņa startēja kopā ar Bernāru de Purtalē un Hermani de Purtalē.

Atsauces

Ārējās saites 
 Helēna de Purtalē (Olympics profils) 
 Helēna de Purtalē (Olympedia profils) 
 Helēna de Purtalē (Sport Reference profils) 

1868. gadā dzimušie
1945. gadā mirušie
Šveices burātāji
Šveices sportisti 1900. gada vasaras olimpiskajās spēlēs
Burātāji 1900. gada vasaras olimpiskajās spēlēs
1900. gada vasaras olimpisko spēļu medaļnieki
Olimpiskie zelta medaļnieki burāšanā
Olimpiskie sudraba medaļnieki burāšanā
Šveices olimpiskie zelta medaļnieki
Šveices olimpiskie sudraba medaļnieki
Hovards Hokss

Hovards Vinčesters Hokss (, dzimis , miris ) bija amerikāņu kinorežisors, kinoproducents un scenārists.

Veidojis filmas vairākos žanros, kā komēdijās, drāmās, gangsteru filmās, zinātniskajā fantastikā, film noir, kara filmās un vesternos. Viņa zināmākās filmas ir gangsterfilma "Seja ar rētu" (Scarface, 1932), komēdija "Mazuļa audzināšana" (Bringing Up Baby, 1938), piedzīvojumu drāma "Tikai eņģeļiem ir spārni"(Only Angels Have Wings, 1939), komēdija "Viņa meitene Piektdiene" (His Girl Friday, 1940), romantiskā filma "Kam ir un kam nav" (To Have and Have Not, 1944), film noir "Dziļais miegs" (1946), vesterns "Sarkanā upe" (Red River, 1948), zinātniskās fantastikas filma The Thing from Another World (1951), muzikālā komēdija "Džentlmeņi izvēlas blondīnes" (1953) un vesterns Rio Bravo (1959).

1942. gadā Hokss tika nominēts Amerikas Kinoakadēmijas balvai kategorijā "Labākais režisors" par filmu Sergeant York (1941). 1974. gadā viņam tika pasniegta Kinoakadēmijas goda balva kā "Meistaram, amerikāņu režisoram, kura radošie centieni ieņem cienījamu vietu pasaules kinomākslā". Hokss ir ietekmējis tādus kinorežisorus kā Mārtinu Skorsēzi, Robertu Oltmenu, Žanu Liku Godāru, Džonu Kārpenteru un Kventinu Tarantīno.

Vairāku kritiķu vērtējumos, Hokss ir atzīts par vienu no ievērojamākajiem amerikāņu kinorežisoriem. Sešas no viņa filmām ir ar 100% vērtējumu recenziju vietnē Rotten Tomatoes. 11 Hoksa filmas ir iekļautas ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filmas".

Atsauces

Ārējās saites 

1896. gadā dzimušie
1977. gadā mirušie
Amerikāņu kinorežisori
ASV kinoproducenti
ASV scenāristi
Indiānā dzimušie
Kinoakadēmijas goda balvas ieguvēji
Aleksandrs Jaunputniņš

Aleksandrs Jaunputniņš (dzimis , miris ) bija latviešu ģeogrāfs un ģeomorfologs, Latvijas PSR Ģeogrāfijas biedrības priekšsēdētājs no 1958. līdz 1964. gadam.

Dzimis Kārsavā, 1930. gadā beidzis Ļeņingradas Valsts universitātes (tagad Sanktpēterburgas Valsts universitāte) Ģeogrāfijas fakultāti. 1937. gadā ieguva ģeogrāfijas zinātņu kandidāta grādu. Strādājis par pasniedzēju Ļeņingradas Valsts universitātē. 1950. gadā pārcelts darbā uz Latvijas Universitāti, kur no 1951. līdz 1955. gadam vadīja Ģeogrāfijas fakultāti, bet līdz 1971. gadam - fiziskās ģeogrāfijas katedru. Piedalījās Latvijas pirmās ģeomorfoloģiskās kartes, kā arī citu karšu un atlantu sastādīšanā, izstrādājis reljefu formu un tipu klasifikāciju.

Ārējās saites 

Latvijas Ģeogrāfijas biedrībai 90

Latvijas ģeogrāfi
Kārsavā dzimušie
Dziļais miegs

"Dziļais miegs" () ir 1946. gada ASV film noir, kuras režisors un producents ir Hovards Hokss. Filmā galvenās lomas atveido Hamfrijs Bogarts un Lorēna Bekola. Filma ir balstīta uz Reimonda Čendlera 1939. gada romāna ar tādu pašu nosaukumu.

Privātdetektīvu Filipu Mārlovu (Bogarts) nolīgst bagātais ģenerālis Sternvuds, lai atrisinātu viņa meitas Kārmenas azartspēļu parādus. Ģenerāļa otra meita Viviana (Bekola) sniedz Mārlovam palīdzību, norādot, ka situācija ir daudz sarežģītāka.

"Dziļais miegs" pirmizrāde notika . Filma pārsvarā saņēma pozitīvas atsauksmes, tikai kritizējot to par mulsinošu sižetu. 1997. gadā filmu iekļāva ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filmu".

Atsauces

Ārējās saites 

1946. gada filmas
ASV filmas
Warner Bros. filmas
Hovarda Hoksa filmas
Film noir
Cimpēnu pilskalns

Cimpēnu pilskalns atrodas Vidzemē, Valmieras novada Kocēnu pagastā pie Cimpēniem, Tilgaļu strauta kreisajā krastā.

Daļa pilskalna norakta 19. gadsimtā, ierīkojot ceļu. Pilskalna nenoraktā daļa ir aptuveni 45 metrus gara un 5 — 6 metrus plata. Kalns apaudzis ar egļu mežu. 6 — 7 m augstā rietumu nogāzē pret Cimpēniem atsedzas sarkanais smilšakmens. Pilskalnu aprakstījis pedagogs Voldemārs Balodis. Vēsturnieks Muntis Auns ir izvirzījis hipotēzi, ka šeit atradusies Beverīnas pilsvieta.

Ārējās saites 
 Cimpēnu pilskalns portālā historia.lv
 

Pilskalni Vidzemē
Kocēnu pagasts
Arheoloģiskie pieminekļi Latvijā
Vaidavas pilskalns

Vaidavas pilskalns atrodas Vidzemē, Valmieras novada Kocēnu pagastā Vaidavas ezera ziemeļaustrumu krastā.

Pilskalnu aprakstījis Ernests Brastiņš. Pilskalna vietā ezeram ir 22 metrus augsts stāvs krasts. Tā plakums apmēram 65 metri diametrā. 1877. gadā grāfs Siverss izvirzīja hipotēzi, kuram piekrita arī Augusts Bīlenšteins, ka šeit atradusies Beverīna. Tomēr vēlāk Voldemārs Balodis, Jūlijs Krieviņš-Lietgalietis un Pēteris Abuls to noraidīja un novietoja šeit Metimnes pilskalnu. Pierakstīta teika par to, ka iesākumā pilskalnā mēģināts celt Cēsu pilsētu.

Ārējās saites 
 Vaidavas pilskalns portālā Latvijas pilskalni
 

Pilskalni Vidzemē
Kocēnu pagasts
Arheoloģiskie pieminekļi Latvijā
Budapeštas Ferenca Lista starptautiskā lidosta

Budapeštas Ferenca Lista starptautiskā lidosta () ir starptautiska lidosta 16 kilometrus uz austrumiem no Ungārijas galvaspilsētas Budapeštas centra. Apkalpo Ungārijas galvaspilsētu Budapeštu un ir lielākā lidosta valstī. 2011. gadā nosaukta komponista Ferenca Lista vārdā. Tā ir aviokompāniju Polijas aviolīnijas LOT, Ryanair, Smartwings Hungary un Wizz Air bāzes lidosta.

Neskaitot čārterlidojumus, lidostā regulārus pasažieru aviopārvadājumus 2022. gadā visu gadu nodrošināja aviosabiedrības Aegean Airlines, Aer Lingus, Air China, Air France, AnadoluJet, Austrian Airlines, British Airways, Brussels Airlines, easyJet, Egyptair, El Al, Emirates, Eurowings, Finnair, Flydubai, Iberia, Jet2.com, KLM, Polijas aviolīnijas LOT, Lufthansa, Luxair, Norwegian Air Shuttle, Pegasus Airlines, Qatar Airways, Ryanair, Swiss International Air Lines, TAROM, Transavia, Turkish Airlines un Wizz Air, bet sezonāli arī airBaltic, Arkia, Bluebird Airways, Scandinavian Airlines, SunExpress. Lidojumi visu gadu notiek uz 41 valsti (tās ir AAE, Albānija, ASV, Austrija, Azerbaidžāna, Beļģija, Bulgārija, Dānija, Dienvidkoreja, Ēģipte, Francija, Grieķija, Gruzija, Islande, Itālija, Izraēla, Īrija, Jordānija, Katara, Kazahstāna, Kipra, Ķīna, Latvija, Lielbritānija, Lietuva, Luksemburga, Malta, Melnkalne, Moldova, Nīderlande, Norvēģija, Polija, Portugāle, Rumānija, Somija, Spānija, Šveice, Turcija, Vācija, Ziemeļmaķedonija, Zviedrija).

Statistika

Ārējās saites 

Lidostas Ungārijā
Džana Šuai

Džana Šuai (, ; dzimusi ) ir ķīniešu tenisiste, divu Grand Slam turnīru uzvarētāja sieviešu dubultspēlēs (2019. gada Austrālijas atklātais čempionāts tenisā, 2021. gada ASV atklātais čempionāts tenisā); 15 WTA turnīru uzvarētāja (trīs no tiem vienspēlēs), divu olimpisko spēļu dalībniece (2012, 2016).

Biogrāfija 
Džana Šuai dzimusi 1989. gadā Tjaņdziņā sportistu ģimenē, viņas tēvs bijis futbolists, māte — basketboliste. Tenisu sākusi spēlēt piecu gadu vecumā.

Par profesionāli Džana Šuai kļuva 2003. gadā. Viņa guva ievērojamus panākumus vienspēļu ITF turnīros. Laika posmā no 2006. līdz 2009. gadam viņa uzvarēja vienā $50000 turnīrā, astoņos $25000 un trīs $10000 turnīros. Savu pirmo WTA vienspēļu titulu Šuai guva 2013. gada septembrī Guandžou starptautiskajā sieviešu atklātajā čempionātā, kurā iekļuva ar organizatoru piešķirto uzaicinājumu (wildcard). Turpmākajā karjeras gaitā Ķīnas tenisiste ieguva vēl divus vienspēļu titulus un divpadsmit dubultspēļu titulus, tai skaitā, spēlējot pārī ar Samantu Stosuru, divus Grand Slam titulus 2019. gadā Austrālijas un 2021. gada ASV atklātajā tenisa čempionātā. Viņa iekļuva četros gada noslēguma turnīra dubultspēļu finālos, vienā no tiem, 2013. gadā spēlējot pārī ar Penu Šuai, guva uzvaru. Bez tam viņa piedalījās 2012. un 2016. gada olimpiskajās spēlēs un no 2007. gada līdz 2021. gadam bija Ķīnas izlases komandas dalībniece Billijas Džīnas Kingas kausa izcīņā.

Karjeras statistika

Vietas Grand Slam turnīros

Vienspēles 

|}

Sieviešu dubultspēles 

|}

Grand Slam fināli

Sieviešu dubultspēles: 3 (2—1)

WTA fināli

Sieviešu dubultspēles: 4 (1—3)

Atsauces

Ārējās saites 

1989. gadā dzimušie
Tiaņdzjiņā dzimušie
Ķīnas tenisisti
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Džons Gretons

Džons Gretons (; dzimis , miris ) bija britu biznesmenis, politiķis un burātājs. Divu olimpisko zelta medaļu ieguvējs 1900. gada vasaras olimpiskajās spēlēs.

Gretons 1900. gada Parīzes olimpiskajās spēlēs startēja burāšanas disciplīnās. Open klasē viņš izcīnīja zelta medaļu, bet 0,5 līdz 1 tonnu laivu klases pirmajā braucienā ieguva zelta medaļu, bet otrajā braucienā — 4. vietu. 

Gretons bija brīvprātīgais virsnieks 2. brīvprātīgo bataljonā (Velsas prinča) Ziemeļstafordšīras pulkā un dienēja kā pulkvežleitnants un pulkvedis, kad tas kļuva par 6. bataljonu, Ziemeļstafordšīras pulka teritoriālajā armijā no 1907. gada. Sākoties Pirmajam pasaules karam viņš tika apstiprināts par pagaidu pulkvedi 6. bataljona komandieri. 1920. gadā Kara birojs iecēla Gretonu par rezerves virsnieku, pulkvežleitnantu līdz demobilizācijai 1922. gadā.

1895. gadā viņš tika ievēlēts parlamenta apakšpalātā par Derbišīras Dienvidu parlamenta deputātu (MP), kurā viņš ieņēma vietu līdz 1906. gadam. Pēc tam viņš pārstāvēja Ratlendu no 1907. līdz 1918. gadam un Bērtonu no 1918. līdz 1943. gadam, kad tika iecelts par Dienvidu Derbišīras virsnieku. 1919. gadā viņam piešķīra Svētā Džona ordeni un 1926. gadā tika uzņemts Lielbritānijas privātajā padomē. 

Gretons ar runu izraisīja Karltona kluba sacelšanos, kas 1922. gadā sagrāva Loida Džordža koalīcijas kabinetu Lielbritānijas parlamentā. 1929. gadā viņš piespieda Lielbritānijas valdību izpildīt solījumu par kompensāciju īru lojālistiem.

1940. gadā lords Gretons ar runu izraisīja Nevila Čemberlena valdības krišanu un tās aizstāšanu ar koalīciju. Prese viņu identificēja kā "vecu toriju".

Atsauces

Ārējās saites 
 Džons Gretons (Olympics profils) 
 Džons Gretons (Olympedia profils) 
 Džons Gretons (Sport Reference profils) 

1867. gadā dzimušie
1947. gadā mirušie
Lielbritānijas burātāji
Britu politiķi
Lielbritānijas sportisti 1900. gada vasaras olimpiskajās spēlēs
Burātāji 1900. gada vasaras olimpiskajās spēlēs
1900. gada vasaras olimpisko spēļu medaļnieki
Olimpiskie zelta medaļnieki burāšanā
Lielbritānijas olimpiskie zelta medaļnieki
Melnkalnes Karaliste

Melnkalnes Karaliste () bija Balkānu valsts, kas pastāvēja daļā no mūsdienu Melnkalnes teritorijas no 1910. līdz 1918. gadam. Piedalījās Balkānu karos. Tās galvaspilsēta bija Cetiņe, naudas vienība perpers.

Vēsture 
1910. gada 28. augustā Melnkalnes kņazs Nikola I Petrovičs pasludināja Melnkalnes Karalistes izveidi un 1912. gada 8. oktobrī pieteica karu Osmaņu impērijai, aizsākot Pirmo Balkānu karu, kura laikā Melnkalnes armija ilgstoši aplenca Škodras cietoksni. Otrajā Balkānu karā Melnkalnes Karaliste karoja pret Bulgārijas Karalisti. 

Pirmā pasaules kara laikā 1916. gadā Melnkalnes Karalisti ieņēma Austroungārijas karaspēks. Karalis Nikola devās trimdā uz Itāliju, vēlāk Franciju. Pēc Pirmā pasaules kara, nodibinoties Serbu, horvātu un slovēņu karalistei, Melnkalne 1918. gada 28. novembrī tika iekļauta Serbijā.

Melnkalnes vēsture
Bijušās monarhijas
The Warriors

The Warriors ir 1979. gada ASV asa sižeta trillera filma, kuras režisors ir Volters Hills. Filmā galvenās lomas atveido Maikls Beks, Džeimss Remārs un Debora Van Valkenburga. Filma ir balstīta uz Sola Jurika 1965. gada romāna The Warriors, kas savukārt tika balstīta uz sengrieķu vēsturnieka Ksenofonta darba "Anabāze".

Filma stāsta par Ņujorkas ielu bandu The Warriors, kuriem ir jābēg caur visu pilsētu pēc tam, kad viņi tiek nepamatoti apsūdzēti par ietekmīgas bandas vadoņa nogalināšanu.

The Warriors pirmizrāde notika . Pēc ziņojumiem par vandalismu un vardarbību filmas izplatītājs Paramount Pictures uz laiku apturēja savu reklāmas kampaņu un atbrīvoja teātru īpašniekus no pienākuma rādīt filmu. Neskatoties uz sākotnējo filmas kritiku, filma laika gaitā ir iemantojusi kulta statusu.

Atsauces

Ārējās saites 

1979. gada filmas
ASV filmas
Paramount Pictures filmas
Voltera Hilla filmas
Wokeuplikethis*

"wokeuplikethis*" ir amerikāņu repera Playboi Carti dziesma, kurā piedalās reperis Lil Uzi Vert. Dziesmu producējis Pi'erre Bourne. un tā izdota 2017. gada 7. aprīlī kā otrais singls no Carti debijas miksteipa Playboi Carti. Dziesmā semplots Atlantas repa grupas Dem Franchize Boyz 2004. gada singls White Tee.

Izdošana 
Dziesmas pirmatskaņojums notika 2017. gada 10. martā SoundCloud, bet 2017. gada 7. aprīlī tā tika izdota ciparu lejupielādei iTunes.

Mūzikas video 
Dziesmas oficiālā videoklipa pirmizrāde notika 2017. gada 7. augustā vietnē Tidal, un 2020. gada maijā tas bija skatīts 39 miljonus reižu. Videoklipa režisors ir Džeimss “JMP” Pereira, kurš vēlāk uzņēma videoklipus amerikāņu repera XXXTentacion dziesmām "Look At Me!".

Topu pozīcijas

Nedēļas pozīcijas

Gada pozīcijas 

Playboi Carti dziesmas
2017. gada singli
Magnolia (dziesma)

"Magnolia" ir amerikāņu repera Playboi Carti hiphop dziesma. Tā tika izdota 2017. gada 14. aprīlī kā trešais singls no viņa tāda paša nosaukuma debijas komerciālā miksteipa Playboi Carti (2017). Dziesmu producējis Pi'erre Bourne. Nosaukums attiecas uz "Magnolia Projects" Ņūorleānā. Sākumā ir paraugs no The Jamie Foxx Show, kas tiek izmantots kā Pi'erre producenta atzīme.

Mūzikas video 
2017. gada 8. jūlijā dziesmai 106 & Park tika izdots mūzikas video. To režisēja Hidji Films, un tajā piedalās dziesmas producenta Pi'erre Bourne, A$AP Rocky un A$AP Mob, m14thew, harve (pazīstams arī kā xxwv), Slim Jxmmi, x.mofe, Southside, A Boogie wit da Hoodie, epizodiskās filmas. Dons Q, NAV, Casanova, Smooky Margielaa, Juelz Santana un Cash, viens no XO dalībniekiem. Mūzikas video filmēts Ņujorkā. 2022. gada jūnijā videoklipam ir vairāk nekā 165 miljoni skatījumu.
Playboi Carti dziesmas
2017. gada singli
Ski Mask The Slump God

Stokelijs Klevons Gulburns (dzimis 1996. gada 18. aprīlī), profesionāli pazīstams kā Ski Mask The Slump God, ir amerikāņu reperis. Sākotnēji viņš kļuva pazīstams kopā ar XXXTentacion un Members Only dalībniekiem. 2017. gadā viņš izdeva singlus "BabyWipe" un "Catch Me Outside", kas abi tika iekļauti viņa miksteipī You Will Regret (2017), ko Amerikas Ierakstu industrijas asociācija (RIAA) sertificēja kā Zeltu.

Goulbourne miksteips BEWARE THE BOOK OF ELI tika izdots 2018. gada maijā un ieņēma Billboard 200 topa 50. vietu. Viņa debijas albums STOKELEY (2018) ieņēma 6. vietu ASV Billboard 200.

Jaunība 
Stokelijs Klevons Gulburns dzimis 1996. gada 18. aprīlī Fortloderdeilā, Floridā. Viņš ir Jamaikas izcelsmes.

Gulburns uzauga, klausoties Busta Rhymes, Missy Elliott, Wu-Tang Clan un Lil Wayne, kā arī citus māksliniekus. Viņš stāstījis, ka viņa vecāki bieži mājās spēlējuši Jamaikas mūziku. Goulbourne tēvs — reperis, kurš izmantoja skatuves vārdu "Sin City" - bieži piespieda dēlu pievērsties savas repa mūzikas rakstīšanai. 2013. gadā Gulburns tika nosūtīts uz nepilngadīgo aizturēšanas centru par "apmēram $10 vērtu nezāles" glabāšanu, kur viņš satikās ar XXXTentacion. Duets kļuva par draugiem un bieži sadarbojās ar dziesmām pēc atbrīvošanas no apcietinājuma.

2016. gada maijā Gulburns izdeva savu pirmo miksteipu DROWN IN DESIGNER, kurā bija dziesmas "Take A Step Back", kas vēlāk tika sertificēta kā zelta, un "Where's The Blow". 2017. gada jūnijā Gulburns izdeva savu debijas komerciālo miksteipu You Will Regret Victor Victor Worldwide un Republic Records vadībā.

Karjera

2014–2017: Meinstrīma debija 
Pēc Gulburna atbrīvošanas no apcietinājuma viņš kopā ar XXXTentacion izveidoja repa grupu "Very Rare" un straumēšanas pakalpojumā SoundCloud izlaida savu pirmo dziesmu "Catch Me". Galu galā Goulbourne bija līdzdibinātājs XXXTentacion kolektīvam Members Only pēc tam, kad tika izlaists tikai Members Vol. 1 — 2015. gadā izveidots sadarbības mūzikas ieraksts ar XXXTentacion. Pēc tam miksteipam sekos Members Only, Vol 2 un pēc tam Members Only, Vol. 3 2017. gada 26. jūnijā.

Gulburns izdeva vairākus singlus SoundCloud platformā, tostarp "Catch Me Outside", "Where's The Blow" ar Lil Pump, "Stunt!", "Life Is Short", "Like a Soccer Mom", "Take A Step Back" un "BabyWipe". Gulburns ir divas reizes uzstājusies Rolling Loud festivālā un izdevusi dziesmas kopā ar citiem māksliniekiem, tostarp Offset, Lil Yachty, A$AP Ferg, Lil Peep, Desiigner, un Denzel Curry. Gulburns ir sadarbojies arī ar māksliniekiem no 88Rising leibla, tostarp Higher Brothers un Keith Ape. Goulbourne strādāja arī ar Timbalandu, kuru viņš iepriekš bija teicis par viņa iecienītāko producentu.

Diskogrāfija

Studijas albumi 

 STOKELEY (2018)

1996. gadā dzimušie
Amerikāņu mūziķi
Amerikāņu reperi
"SoundCloud" reperi
Ķēžu tilts

Sēčeņi ķēžu tilts () ir ķēžu tilts pār Donavu Ungārijas galvaspilsētā Budapeštā, kas savieno pilsētas Budas un Peštas daļas. Viens no pilsētas simboliem.

Pēc tilta atklāšanas 1849. gadā tas bija pirmais pastāvīgais tilts pār Donavu mūsdienu Ungārijas teritorijā. Tilta Budas (rietumu) krastā atrodas Budas pils funikulers un Nulles kilometra akmens, bet Peštas (austrumu) krastā - Ungārijas Zinātņu akadēmijas ēka. Tiltu projektējis angļu inženieris Viljams Klārks (William Tierney Clark, 1783 – 1852) un tas tika uzcelts skotu inženiera Adama Klārka (Adam Clark/Clark Ádám, 1811 – 1866) vadībā. Nosaukts ungāru valsts darbinieka Ištvāna Sēčeņi (István Széchenyi, 1791 – 1860) vārdā, kas bija tilta būvniecības atbalstītājs. Otrā pasaules kara laikā 1945. gada 18. janvārī tiltu uzspridzināja vācu karaspēks, atjaunots 1949. gadā.

Ārējās saites

structurae.net

Tilti Ungārijā
Budapešta
Kārlis Veidemanis

Kārlis Veidemanis ( — ) bija virsnieks, Lāčplēša Kara ordeņa kavalieris. Miris 1920. g. 27. aprīlī Kārsavā no tīfa.

Dzīvesgājums 

Kārlis Veidemanis dzimis 1891. g. 23. okt. Porhovā Krievijā, bērnību aizvadījis Limbažos. Izglītojies vidusskolā.

1910. gadā viņš tika iesaukts Krievijas Impērijas armijā, dienējis 3. dragūnu pulkā Polockā. Pulka rindās K. Veidemanis piedalījies Pirmā pasaules kara pirmajās kaujās. 1915. g. beidzis praporščiku skolu Pēterhofā, pēc tam dienējis 11. Sibīrijas strēlnieku pulkā. Viņš tika apbalvots ar IV šķiras Annas ordenis un tika paaugstināts līdz štabskapitānam. 1918. gadā tika kontuzēts Rumānijā.

1919. gada martā viņš brīvprātīgi iestājās Latvijas armijā. No 6. maija Ziemeļlatvijas brigādes Rezerves bataljonā, pēc tam 2. (5.) Cēsu kājinieku pulka rindās piedalījies kaujās pret landesvēru un dzelzsdivīziju pie Cēsīm un Raunas.

1919. gada 22. jūnijā kaujā ar vāciešiem Lodes stacijas rajonā Veidemanis kā bataljona komandieris, mežā pilnīgi ielenkts, bija izlēmis nepadoties, kopā ar saviem kareivjiem turpināja cīņu līdz papildspēku pienākšanai un vāciešu sakāvei pie Skangaļu muižas. Par to 1920. gadā tika apbalvots ar Lāčplēša Kara ordeni III šķiras. Pulka rindās viņš piedalījies arī cīņās pret bermontiešiem un lieliniekiem Latgalē.

Pēc vinš saslima ar tīfu un miris 1920. gada 27. aprīlī Kārsavā. K. Veidemanis tika apbedīts Umurgas kapos.

Atsauces 

Latvijas virsnieki
Lil Uzi Vert vs. The World

Lil Uzi Vert vs. The World ir amerikāņu repera Lil Uzi Vert trešais miksteips. To 2016. gada 15. aprīlī izdeva Generation Now un Atlantic Records. Miksteipu producējuši Cubeatz, Don Cannon, Lyle LeDuff, Maaly Raw, Metro Boomin un WondaGurl. Miksteipa turpinājums The Perfect LUV Tape (2016) tika izdots 2016. gada 31. jūlijā. Albuma priekštecis Lil Uzi Vert vs. The World 2 (2020) tika izlaists 2020. gada 13. martā.

Singli 
Galvenais singls no miksteipa ar nosaukumu "Money Longer" tika izdots 2016. gada 6. februārī. Dziesmu producēja Don Cannon un Maaly Raw.

Pārējie divi miksteipa singli "You Was Right" un "Ps & Qs" tika izdoti 2016. gada 15. aprīlī kopā ar pārējo miksteipu. Pirmo ierakstu producēja Metro Boomin, bet otro — Don Cannon.

Vāks 
Mākslas darbu izstrādāja 20 gadus vecais Sentluisas mākslinieks Fvriss, iegūstot Braiena Lī O’Malija mākslu, kura albuma nosaukumā ir minēts Scott Pilgrim vs. The World. Vāka noformējums pārvērš Lil Uzi Vert par anime stila varoni, atsaucoties uz Skotu Pilgrimu. Viņiem ir attēlota viņu pašu mīlas interese — Bretaņa Bērda, kas guļ viņiem virs galvas, atsaucoties uz Ramonu Flowersu. Fonu piepilda cilvēku pūlis, kas, šķiet, skaudīgi skatās uz Uzi, līdzinādamies saviem "nīdējiem". Tomēr Uzi, šķiet, uztrauc tikai meitene uz galvas. Viens cilvēks pirkstā griež basketbola bumbu. Tas ir mājiens uz Bretaņu, kura spēlēja basketbolu pirms tikšanās ar Lil Uzi Vert, kā intervijā atklāja Nardvuārs. Divas kameras mirgo tieši uz Lil Uzi Vert, lai attēlotu Lil Uzi Vert jauniegūto slavu. Abu skūpstojošo meiteņu priekšā atrodas basģitāra, kuras sānos ir iegravēts "Rage", kas kopumā norāda uz Uzi iepriekšējo projektu Luv Is Rage. Krāsainā, psihedēliskā fona izmantošana izceļ mākoņrepa žanru Lil Uzi Vert miksteipā.

Dziesmu saraksts 

2016. gada albumi
Lil Uzi Vert albumi
Don Cannon producētie albumi
Maaly Raw producētie albumi
4. tramvaju maršruts (Daugavpils)

4. tramvaju maršruts ir Daugavpils sabiedriskā transporta maršruts, kas kursē no Maizes kombināta līdz Stacijai. 

Maršruts atklāts 2022. gada 24. janvārī.  Nauda maršrutam tika iegūta, pateicoties tam, ka Rīgā tika apturēts t.s. "Skanstes tramvaja" projekts.

Maršruts 
Maizes kombināts — Stacija kursē pa šādām ielām: Jāņa iela, Andreja Pumpura iela, Aglonas iela, Ventspils iela, 18. novembra iela, Vienības iela, Parādes iela, Maizes iela un Stacijas iela.

Stacija — Maizes kombināts kursē pa šādām ielām: Stacijas iela, Maizes iela, Parādes iela, Vienības iela, 18. novembra iela, Ventspils iela, Aglonas iela, Andreja Pumpura iela, Mazā Viļņas iela un Jāņa iela.

Pieturvietas 
4. tramvaju maršrutā kopumā ir 30 pieturas virzienā Maizes kombināts — Stacija ir 16 pieturas, bet virzienā Stacija — Maizes kombināts ir 14 pieturas.

Skatīt arī 
 Daugavpils
 Autobusu satiksme Daugavpilī
 Tramvaju satiksme Daugavpilī

Atsauces

Ārējās saites 
 Saraksts

Tramvaju satiksme Daugavpilī
Nezināmais (filma)

"Nezināmais" () ir 2011. gada ASV, Vācijas, Apvienotās Karalistes un Francijas kopražojuma trillera filma, kuras režisors ir Žaume Kolets-Serra. Filmā galvenās lomas atveido Liams Nīsons, Diāna Krīgere, Dženuarija Džounsa, Eidens Kvinns, Frenks Landžela un Bruno Gancs. Filma ir balstīta uz franču rakstnieka Didjē Van Kovelēra 2003. gada romāna Hors de moi.

Filma stāsta par profesoru Mārtinu Herisu (Nīsons), kurš pamostas no četru dienu ilgas komas un vēlas pierādīt savu identitāti pēc tam, kad neviens viņu neatpazīst, ieskaitot viņa paša sievu, un kāds cits vīrietis apgalvo, ka ir viņš.

"Nezināmais" pirmizrāde notika . Filma saņēma atšķirīgus kritiķu vērtējumus un bija komerciāli veiksmīga, nopelnot 136,1 miljonu ASV dolāru pie 30 miljonu budžeta.

Atsauces

Ārējās saites 

2011. gada filmas
ASV filmas
Vācijas filmas
Apvienotās Karalistes filmas
Francijas filmas
Warner Bros. filmas
Non-Stop: tiešais reiss

"Non-Stop: tiešais reiss" () ir 2014. gada Francijas, ASV, Apvienotās Karalistes un Kanādas kopražojuma trillera filma, kuras režisors ir Žaume Kolets-Serra. Filmā galvenās lomas atveido Liams Nīsons, Džūliana Mora, Skots Makneirijs, Mišela Dokertija, Neits Pārkers, Džeisons Batlers Hārners un Ensons Maunts.

Filma stāsta par alkoholiķi un bijušo policijas virsnieku, tagad aviācijas maršalu, kuram starptautiskā lidojumā ir jāatrod slepkava pēc tam, kad viņš saņem īsziņu, kurā teikts, ka ik pēc 20 minūtēm kāds no lidmašīnā esošajiem tiks nogalināts, līdz tiks izpildītas finansiālās prasības.

"Non-Stop: tiešais reiss" pirmizrāde notika . Filma saņēma atšķirīgus kritiķu vērtējumus, bet bija finansiāli veiksmīga, nopelnot 222,8 miljonus ASV dolāru.

Atsauces

Ārējās saites 

2014. gada filmas
Francijas filmas
ASV filmas
Apvienotās Karalistes filmas
Kanādas filmas
Universal Pictures filmas
Cilvēks vilcienā

"Cilvēks vilcienā" () ir 2018. gada ASV, Apvienotās Karalistes un Francijas kopražojuma trillera filma, kuras režisors ir Žaume Kolets-Serra. Filmā galvenās lomas atveido Liams Nīsons, Vera Fārmiga, Patriks Vilsons, Džonatans Benkss un Sems Nīls.

Filma stāsta par apdrošināšanas aģentu, kurš tiek iesaistīts noziedzīgā sazvērestībā, vilcienā satiekot noslēpumainu sievieti. Drīz viņš saprot, ka no viņa ir atkarīga ne vien sava, bet arī visu pasažieru dzīvība.

"Cilvēks vilcienā" pirmizrāde notika . Filma bija finansiāli veiksmīga, nopelnot 119,9 miljonus ASV dolāru pie 30 miljonu budžeta, taču saņēma atšķirīgas kritiķu atsauksmes, kas to sauca par līdzīgu Kolera-Serras un Nīsona iepriekšējai filmai "Non-Stop: tiešais reiss" (2014), bet slavēja Nīsona sniegumu.

Atsauces

Ārējās saites 

2018. gada filmas
ASV filmas
Apvienotās Karalistes filmas
Francijas filmas
Luv Is Rage

Luv Is Rage ir amerikāņu repera Lil Uzi Vert komerciālās debijas miksteips. To 2015. gada 30. oktobrī izdeva Generation Now un Atlantic Records. Miksteipā kā viesmākslinieki piedalās Young Thug. Tā turpinājums tika izdots 2017. gada 25. augustā.

Fons 
2016. gada intervijā GlobalGrindTV, Lil Uzi Vert paskaidroja Luv Is Rage nosaukumu:Tas notiek divos dažādos veidos. Es parasti saku tikai vienā virzienā, bet tas notiek abos virzienos. Tāpat kā 'Luv Is Rage' ir, piemēram, L-U-V: tas ir Lil Uzi Vert, un, piemēram, es esmu rokzvaigzne, es esmu nikns, tāpat kā viss, ko es daru, es trakoju. Un tas ir vairāk, piemēram, jūs zināt, ka dusmas ir, piemēram, tas nav tik labi, piemēram, niknums ir, piemēram, dumpīgs, patīk, un, piemēram, ar mīlestību, kā, jūs zināt, mīlestība ir laba. Patīk, bet arī mīlestība ir slikta. Tas ir šausmīgi. Un tas bija, piemēram, daudzas dziesmas ir nedaudz tumšākas, un, piemēram, jūs varat dzirdēt lietas, ko es saku — tādas lietas, piemēram, jā — es nezinu, es vienmēr esmu sliktā vietā, pat ja es esmu, piemēram, es nezinu, es esmu traks.Straumēšanas pakalpojumos pieejamajā miksteipa versijā ir tikai 12 no 16 dziesmām, kas ir miksteipī, jo nav iekļautas dziesmas "Moist", "Queso", "Wit My Crew x 1987" un "Nuyork Nights at 21".

Miksteipā straumēšanas pakalpojumos piedalās Atlantas reperis Young Thug. Tomēr sākotnēji miksteipā bija iekļauts arī cits Pensilvānijas reperis Wiz Khalifa, kuru Lil Uzi Vert uzskata par vienu no viņu vadošajiem iedvesmotājiem.

Izlaišana un veicināšana 
Miksteipa pirmā skaņdarba "Safe House" mūzikas video tika izlaists 2015. gada 10. novembrī kā WorldStarHipHop ekskluzīvs režisors Spike Jordan. 2020. gada jūlijā mūzikas video ir uzkrājis vairāk nekā 3 miljonus skatījumu.

Mūzikas videoklips dziesmai "Super Saiyan Trunks" tika izlaists 2015. gada 8. jūlijā. Mūzikas videoklipā ir iekļauti klipi no japāņu animācijas televīzijas seriāla Dragon Ball. 2020. gada jūlijā mūzikas video ir uzkrājis vairāk nekā 9 miljonus skatījumu. 2020. gada novembrī Lil Uzi Vert ķircināja Super Saiyan 2 pakalpojumā Twitter, kā arī atskaņoja īsu klipu ar līdzīgu ritmu, plūdumu un ievadu, kā arī līdzīgu sākuma līniju "Vai esat kādreiz nopelnījis 10 miljonus dolāru ar savu talantu?" pēc atklāšanas viņi savā nākamajā projektā pārskatīs vecākus mūzikas stilus.

Mūzikas videoklips dziesmai "All My Chains" tika izlaists 2016. gada 19. februārī. Mūzikas videoklipā piedalās Lil Uzi Vert Ziemeļfiladelfijā, kur viņš ir dzimis un audzis. 2020. gada jūlijā mūzikas video ir uzkrājis vairāk nekā 6 miljonus skatījumu.

Dziesmu sarakts 

Lil Uzi Vert albumi
2015. gada albumi
Don Cannon producētie albumi
Maaly Raw producētie albumi
Wheezy producētie albumi
Svētā Ištvāna bazilika

Svētā Ištvāna bazilika () ir Romas katoļu bazilika Ungārijas galvaspilsētā Budapeštā. 1905. gadā uzceltā neoklasicisma būve atrodas pilsētas Peštas daļā un tās 96 metrus augstie torņi ir viena no pilsētas dominantēm. 

Bazilika nosaukta par godu karalim Ištvānam I, kas ir kristietības ieviesējs Ungārijā un kura relikvijas atrodas baznīcā. Tā uzbēvēta vietā, kur 18. gadsimtā atradās teātris. 19. gadsimta 10-ajos gados šeit tika uzbūvēta pagaidu baznīca. Mikloša Ibla (Ybl Miklós, 1814 – 1891) projektētā baznīca tika celta 54 gadus un pats arhitekts nepiedzīvoja tās atklāšanu. Baznīcas interjeru veidojuši 19. gadsimta redzamākie ungāru mākslinieki (Bertalans Sēkejs, Mors Tans, Kārols Locs un citi).

Galerija

Ārējās saites 

 Oficiālā mājaslapa   

Budapešta
Romas katoļu baznīcas Ungārijā
Ungārijas Valsts opera

Ungārijas Valsts opera () ir operteātris Ungārijas galvspilsētā Budapeštā, Andrāši prospektā.

Pastāvīga operas trupa Budapeštā darbojās no 1835. gada. Jaunas operas ēkas celtniecība tika uzsākta 1875. gadā, to finansēja Budapeštas pilsēta un ķeizars Francis Jozefs I un tā tika atklāta 1884. gadā. Ēkas arhitekts ir Miklošs Ibls. Operas pirmais muzikālais direktors bija Ferencs Erkels. No 1888. līdz 1891. gadam operas direktors bija Gustavs Mālers, bet no 1947. līdz 1950. gadam — Oto Klemperers.

Galerija

Ārējās saites 

 

Operteātri
Budapešta
Celtnes un būves Ungārijā
Dienvidslāvi

Dienvidslāvi ir tautu grupa, kas runā dienvidslāvu valodās un dzīvo galvenokārt Balkānu valstīs.

Austrumu grupa 
 bulgāri
 maķedonieši

Rietumu grupa 
 serbi
 horvāti
 bosnieši
 melnkalnieši
 slovēņi

Eiropas tautas
Slāvu tautas
Melnkalnieši

Melnkalnieši (Црногорци, Crnogorci) ir tauta, kas pieder pie dienvidslāvu grupas un ir Melnkalnes pamatnācija.

Cēlušies no slāvu ciltīm, kuras no 6. līdz 7. gadsimtam ienāca Balkānu pussalā, kur viņu senči sajaucās ar šeit dzīvojošiem ilīriešiem. Melnkalniešu tautība sāka veidoties Melnkalnes kņazistes laikā 19. gadsimtā, bet 20. gadsimtā tā konsolidējās no serbiem atšķirīgā nācijā. Melnkalnieši runā serbhorvātu (melnkalniešu) valodā. Pēc ticības kristieši (lielākoties pareizticīgie).

Atsauces 

Eiropas tautas
Slāvu tautas
Vilis Ģelbe

Vilis Ģelbe ( — ) bija jūras virsnieks (virsleitnants), Lāčplēša Kara ordeņa kavalieris. 1919. g. 19. jūnijā kritis sadursmē ar vācu spēkiem pie Vidrižiem.

Dzīvesgājums 
Vilis Ģelbe dzimis 1890. gada 8. novembrī Zemītes pagastā. Beidzis vietējo skolu, Talsu pilsētas skolu, tad Engures un Pēterpils jūrskolas. Ieguvis tālbraucēja stūrmaņa diplomu un pēc Oranienbaumas jūrskolas beigšanas 1918. gada jūlijā arī kapteiņa diplomu. Pirmā pasaules kara laikā bijis kuģu «Kotka» un «Arguņ» komandieris, piedaloties operācijās pret vāciešiem.

Latvijas armijā V. Ģelbe iestājās brīvprātīgi 1918. gada novembrī kā viens no pirmajiem Ziemeļlatvijas brigādes karavīriem. Piedalījies kaujās galvenokārt Vidzemē.

1919. gada 19. jūnijā pie Vidrižu muižas V. Ģelbe ar komandu devās uzbrukumā vācu pārspēkam, ar savu drošsirdību pamudināja kareivjus cīņai, tā nodrošinot spēku labo spārnu. Šīs kaujas laikā krita varoņa nāvē un pēc nāves 1921. gadā apbalvots ar Lāčplēša Kara ordeņa III šķiru. Vilis Ģelbe tika apglabāts Limbažu kapos.

Viļa Ģelbes kapa pieminekli 1922. gada 10. septembrī atklāja toreizējais Latvijas Valsts prezidents Jānis Čakste. Uzstādīta piemiņas zīme arī Viļa Ģelbes pēdējās kaujas vietā Vidrižu muižas parkā.

Sākoties Atmodai, 1988. gada 30. oktobrī Latvijas Nacionālās neatkarības kustības un Vides aizsardzības kluba Limbažu nodaļas biedri V. Ģelbes pieminekli attīrīja no sūnām, taču gan keramikas bareljefs, gan smilšakmens plāksne laika gaitā bija stipri cietuši. 1991. gada jūlijā Limbažu pilsētas pašvaldība un sabiedriskās organizācijas vērsās pie Limbažu rajona padomes ar lūgumu piešķirt līdzekļus pieminekļa atjaunošanai. Pilnībā restaurētais piemineklis atklāts 1991. gada 11. novembrī.

2017. gadā pēc Rīgas domes lēmuma, Viļa Ģelbes vārdā tika nosaukta iela Rīgā.

Atsauces 

Latvijas virsnieki